[image: image10.jpg]


[image: image11.png]



Projekt Impletum
Uvajanje novih izobraževalnih programov na področju višjega strokovnega izobraževanja v obdobju 2008–11

ENOTNI TEHNIČNI STANDARDI

Prvo izmed izhodišč za pripravo višješolskih učbenikov (http://www.zavod-irc.si/sl/impletum/, 16. 1. 2009) predpostavlja oblikovno standardizacijo, zato je delovna skupina za pripravo višješolskih učbenikov enotne tehnične standarde podrobno konkretizirala v tem dokumentu.

Tehnični standardi so zasnovani kot pripomoček pri pisanju in oblikovanju višješolskih učbenikov, ki bodo predložena v sofinanciranje v projektu Impletum. Na podlagi gradiv, ki so bila v presojo predložena v prvem roku (tj. do 25. 8. 2008), smo ugotovili, da so avtorji/-ce navodila zelo različno razumeli, poleg tega pa mnogi niso upoštevali splošno znanih pravil oblikovanja, zato smo prvotno postavljene tehnične standarde dopolnili in delno korigirali. V osenčenih poljih smo navedli nekaj nasvetov za uporabo Worda. Posodobitev navodil je rezultat in hkrati posledica razvojnega dela, zato želimo, da to sprejmete z razumevanjem.
Člani/-ce delovne skupine za pripravo višješolskih učbenikov:

Strokovni svet RS za poklicno in strokovno izobraževanje je na svoji____ seji dne ____ na podlagi 26. člena Zakona o organizaciji in financiranju vzgoje in izobraževanja (Ur. l. RS, št. 16/07-ZOFVI-UPB5, 36/08 in 58/09) sprejel sklep št._______ o potrditvi tega učbenika za uporabo v višješolskem izobraževanju.

© Avtorske pravice ima Ministrstvo za šolstvo in šport Republike Slovenije.

Gradivo je sofinancirano iz sredstev projekta Impletum ‘Uvajanje novih izobraževalnih programov na področju višjega strokovnega izobraževanja v obdobju 2008–11’.

Projekt oz. operacijo delno financira Evropska unija iz Evropskega socialnega sklada ter Ministrstvo RS za šolstvo in šport. Operacija se izvaja v okviru Operativnega programa razvoja človeških virov za obdobje 2007–2013, razvojne prioritete ‘Razvoj človeških virov in vseživljenjskega učenja’ in prednostne usmeritve ‘Izboljšanje kakovosti in učinkovitosti sistemov izobraževanja in usposabljanja’.

Vsebina tega dokumenta v nobenem primeru ne odraža mnenja Evropske unije. Odgovornost za vsebino dokumenta nosi avtor.



	


	3 NAVODILA ZA OBLIKOVANJE KAZALA
Za kolofonom mora biti aktivno kazalo vsebine. Najlažji način ustvarjanja kazala vsebine je z vgrajenimi oblikami orisnih ravni ali naslovnimi slogi. 
V kazalu uporabite pisavo Times New Roman, velikost 10 pt; če kazalo ni zelo obsežno, lahko uporabite velikost 12 pt. Krepko zapisani so le naslovi poglavij. Naslovi poglavij in podpoglavij naj bodo zapisani z velikimi tiskanimi, vse nadaljnje ravni pa z malimi tiskanimi črkami. Naslovi pod(pod)poglavij naj bodo zamaknjeni desno. Razmik med vrsticami je enojni. Strani kazala številčite z rimskimi številkami (na zunanjem robu noge, 12 pt, ne krepko, ne ležeče), področje glave naj bo prazno. Glejte primer spodaj.
Če želite, za kazalom vsebine lahko dodate tudi kazala slik, tabel, prilog ali seznam kratic oz. legendo uporabljenih simbolov. Tudi te strani številčite z rimskimi številkami. 

Predgovor naj bo za kazalom, vedno na strani 3 (na lihi strani). Ker običajno obsega samo eno stran, je stran 4 prazna, uvod oz. prvo poglavje vsebine pa se prične na strani 5 (na lihi strani). Strani prilog (na koncu) ne številčite. 

3.1 PRIMER KAZALA
  PREDGOVOR…....…….............................…………………………………………………………….……...3

1 TEMELJNI POJMI V STATISTIČNI ANALIZI……..................................………………………..…....5

  1.1 POPULACIJA, ENOTA IN SPREMENLJIVKA…….…………………..................................……....….5

              1.1.1 Populacija in enota…….…….……….………….…….……….............................……................6

             1.1.2 Spremenljivka…………………….………………………………...................................…….....7

…

…

 13 LITERATURA……(To je zadnje poglavje, ki je še v kazalu.)………….............................…………….30
3.2 NAVODILA ZA IZDELAVO AKTIVNEGA KAZALA VSEBINE



Pri izdelavi kazala vsebine v Wordu sledite dvema korakoma: 

1. Označite posamezen (pod)naslov poglavja v dokumentu, ki naj bo v kazalu vsebine, z ustreznim slogom. 
Slog je kombinacija oblikovnih značilnosti določenega odstavka (npr. pisave, velikosti in usmerjenosti), ki jih shranite pod skupnim imenom. Ko uporabite slog, dejansko uporabite vse ukaze za oblikovanje naenkrat.

Besedilo lahko označujete že med pisanjem. Tako vam ne bo treba pregledati celotnega dokumenta in označevati izrazov, ki jih želite vključiti v kazalo vsebine (čeprav je tudi to mogoče). Da bo kazalo vsebine bralcem čim bolj v pomoč, naj bodo označeni deli besedila jedrnati in čim bolj opisni, tako da bodo bralci iz njih vedeli, kaj je v posameznem delu.

Besedilo, ki ga želite vključiti v kazalo, lahko označite na različne načine: z uporabo slogov naslova, z ustvarjanjem slogov po meri ali vstavljanjem sklicev za pripravo kazala. Najlaže je uporabiti Wordove vgrajene sloge naslova za oblikovanje dokumentov. Besedilo preprosto oblikujte z eno od vnaprej določenih ravni naslova in ustvarite kazalo vsebine. Največja prednost slogov naslova je njihova preprosta in hitra uporaba. 

2. Označeno besedilo zberite na enem mestu v kazalu vsebine.

Ko je besedilo označeno, ga zberete v kazalu vsebine. Tu vse delo namesto vas opravi Word. Na začetek dokumenta zapišite naslov KAZALO VSEBINE in naredite odstavek. V meniju Vstavljanje pokažite Sklic, kliknite Kazala in nato jeziček Kazalo vsebine. Izberite vodilno črto in število ravni. Če želite uporabiti privzete možnosti, zgolj kliknite V redu, da ustvarite kazalo vsebine. Sicer izberite Možnosti in določite ravni slogom (npr. Impletum 1 je slog za poglavje – raven 1: velike tiskane črke, 14 pt, krepko; Impletum 2 slog za podpoglavje – raven 2: velike tiskane črke, 12 pt, krepko; Impletum 3 slog za podpodpoglavje – raven 3: male tiskane črke, 12 pt, krepko) ter kliknite V redu in še enkrat V redu. Če v besedilu slogi ne bodo označeni, se vam bo izpisalo Napaka! Ne najdem nobenega vnosa v kazalo vsebine.
Kazalo vsebine posodobite tako, da ga označite s klikom na enega od naslovov, nato pa kliknete na desno miškino tipko ALI pritisnete F9 ALI kliknete gumb Posodobi kazalo vsebine v orodni vrstici za orisovanje. Če želite odpreti orodno vrstico za orisovanje, kliknite gumb Pokaži orodno vrstico »Orisovanje« v zavihku Kazalo vsebine (meni Vstavljanje > Sklic > Kazala) ali v meniju Pogled pokažite na Orodne vrstice in kliknite Orisovanje.

Ko kazalo vsebine posodabljate, se pojavi vprašanje, ali naj se posodobi celotno kazalo z vnosi vred ali samo številke strani. Če ste dodali samo telo besedila, ne pa tudi novih naslovov, izberite zadnjo možnost – je namreč hitrejša in vam bo pri obsežnem dokumentu prihranila čas. Če pa ste dodali nov naslov ali spremenili besedilo, ki je vključeno v kazalo vsebine, izberite možnost Posodobi celotno kazalo.

Izogibajte se urejanju v samem kazalu vsebine – če ga boste kdaj posodobili, boste te spremembe izgubili. Če želite spremeniti besedilo, ki se pojavlja v kazalu vsebine, ga uredite v telesu dokumenta – ne v kazalu samem – in nato pritisnite tipko F9, da se spremembe uveljavijo.
Aktivno kazalo lahko samodejno posodabljate, omogoča pa tudi hitro premikanje po dokumentu. S kombinacijo pritiska na tipko Ctrl in istočasnim klikom na naslov poglavja v aktivnem kazalu, Word odpre pripadajoče poglavje v besedilu. Če želite nazaj na kazalo, le kliknete ikono ← (Nazaj) v orodni vrstici Splet. Če te orodne vrstice nimate nameščene, v meniju Pogled pokažite na Orodne vrstice in odkljukajte možnost Splet. 

Glavo in nogo lahko urejate, če v meniju Pogled izberete Glava in noga. Različne glave in noge oblikujete z vstavljanjem odsekov. Odsek je podenota dokumenta, ki ima lahko drugačne oblikovne značilnosti kot ostala vsebina. Za postavitev novega odseka se postavite s kazalnikom na mesto, kamor ga želite postaviti, in v meniju Vstavljanje izberite Prelom … ter Naslednja stran. V novem odseku dokumenta je avtomatsko vklopljena funkcija Enak kot prejšnji – gumbek te funkcije je vbočen. S klikom na ta gumb odstranite enakost glave/noge novega odseka z glavo/nogo prejšnjega odseka in vstavite drugačno glavo/nogo.

Preden boste gradivo poslali v presojo, po potrebi vstavite ročne prelome strani, da ne bo na eni strani le naslov, besedilo pa na naslednji. To naredite v meniju Vstavljanje, če kliknete Prelom … in Prelom strani. Zatem ponovno posodobite kazalo, da bodo navedene številke strani ustrezale dejanskemu stanju.

4 NAVODILA ZA VSEBINSKI DEL
4.1 FORMAT GRADIVA je A4. Besedilo (razen naslovnice, kolofona in virov pod tabelami/slikami) naj bo poravnano obojestransko, razmik med vrsticami enojni, odstavke delajte z vstavljanjem praznih vrstic (ne z zamikanjem besedila). Uporabite pisavo Times New Roman, velikost 12 pt. Posamezne odstavke lahko senčite, uokvirite oz. uporabite grafične elemente. Robovi
 naj bodo urejeni zrcalno, in sicer: desno, zgoraj, spodaj, znotraj/zunaj: 2 cm, za vezavo: 1 cm, glava/noga: 1,2 cm.

4.2 UREDITEV GLAVE IN NOGE DOKUMENTA
1. Glava (od uvoda dalje): zrcalna, drugačna za lihe in sode strani – na zunanji strani je Naslov učbenika, male tiskane črke, velikost 9 pt, ne krepko, ležeče (črta neobvezna). Na naslovnici, v kolofonu, kazalu/kazalih ter na zadnji strani z logotipi je področje glave prazno.

2. Noga: naslovna stran in kolofon nista oštevilčena, kazalo je oštevilčeno z rimskimi številkami, besedilo gradiva pa z arabskimi številkami (na zunanjem robu, 12 pt, ne krepko, ne ležeče) – pričnite s številko 3, ne glede na to, koliko strani ima kazalo. Strani prilog ne številčite.

3. Morebitne opombe so v besedilu označene z nadpisano arabsko številko in zapisane pod črto z velikostjo 10 pt, ne krepko, ne ležeče, obojestransko poravnane, zaključene s piko.

4.3 UREDITEV SLOGOV NASLAVLJANJA

Na začetku naj bo motivacijski predgovor, uvod v predmet z nakazanimi cilji in po možnosti na podlagi izkušenj v praksi predstavljena osmislitev poznavanja vsebin predmeta. 

1 NASLOV POGLAVJA (velike tiskane črke, 14 pt, krepko)

Vsako novo glavno poglavje naj se začne na novi strani (lahko na lihi ali sodi). Uvodni del poglavja naj po možnosti izhaja iz primera v praksi, slikovne podpore ali drugače, kjer se nakaže smiselnost poznavanja elementov vsebine, ki jih poglavje obravnava.
1.1 NASLOV PODPOGLAVJA (velike tiskane črke, 12 pt, krepko)

V nadaljevanju naj bo smiselno koncipirana vsebina, z bistvenimi informacijami tematike in povezavami na druge vire za dodatno ali podrobnejšo pojasnitev. V zaključnem delu naj bo povzetek vsebine in vprašanja na različnih taksonomskih stopnjah (reprodukcija, razumevanje, poznavanje rabe, analiza, sinteza, kreacija, ovrednotenje, evalvacija).

1.1.1 Naslov podpodpoglavja (male tiskane črke, 12 pt, krepko)

Podpodpoglavje obravnava detajlnejši del podpoglavja in naj bo le toliko obsežno, da dovolj pojasni bistvene elemente, ki so potrebni za razumevanje in uporabo vsebine poglavja. Naj ne bo preobilja informacij. 
Nadaljnja podpoglavja (četrta raven) naj bodo zgolj izjema (npr. 1.1.1.1 – male tiskane črke, 12 pt, ne krepko). Vsako členjenje na podpoglavja oz. podpodpoglavja pa je smiselno le, če (pod)poglavje vsebuje vsaj dve (pod)podpoglavji. 

5 TABELE IN SLIKE so postavljene na mesta, kamor vsebinsko sodijo. V besedilu jih omenite z navedbo njihove številke. Vse tabele ter slike zaporedno oštevilčite z arabskimi številkami in naslovite. Morebitne legende pišite brez okvirov čim bliže tabelam, grafom ipd. 
Če je tabela/slika prevzeta iz literature, mora biti pod njo naveden vir (celotna bibliografska navedba pa v seznamu literature): priimek avtorja, letnica, številka strani. Kjer avtor ni znan, navedite naslov, letnico in številko strani. Če gre za spletni vir, napišite točen http-naslov in v okroglem oklepaju datum dostopa. Za naslovi in viri
 ne pišite pike. 
Primeri:

Vir: http://www.zavod-irc.si/sl/impletum/ (15. 8. 2008)

Vir: Prirejeno po: http://www.zavod-irc.si/sl/aktualno_impletum/ (15. 8. 2008)

Vir: Lasten (Navedite, če uporabljate lastne slike in želite poudariti avtorstvo.)

Tabele naj bodo sredinsko poravnane, oštevilčene in opremljene z naslovom (ki je sredinsko poravnan nad tabelo) ter virom (ki je sredinsko poravnan pod tabelo). Za naslov in vir uporabite pisavo Times New Roman, velikost 12 pt, ne krepko, ne ležeče, začnite z veliko začetnico, brez končne pike. Vsebino tabele sredinsko poravnate (razen skrajno levega stolpca), lahko uporabite velikost 10 pt.

Primer:
Tabela 3: Zaposleni po stopnji izobrazbe in spolu v gostinstvu v Sloveniji 31. 12. 2006

	Spol
	Stopnja izobrazbe
	Skupaj

	
	Visoka in podiplomska
	Višja
	Srednja
	

	Moški
	294
	252
	2.003
	2.549

	Ženske
	593
	424
	2.716
	3.733

	Skupaj
	887
	676
	4.719
	6.282



Vir: Letopis Slovenije, 2007, 22

Slike (sem sodijo še grafi, diagrami, skice …) naj bodo sredinsko poravnane, oštevilčene in opremljene z naslovom (ki je sredinsko poravnan pod sliko) ter virom (ki je sredinsko poravnan v svoji vrstici pod naslovom). Za naslov in vir uporabite pisavo Times New Roman, velikost 12 pt, ne krepko, začnite z veliko začetnico, brez končne pike. 

Primer: 
[image: image14.png]VISJA
STROKOVNA
EKONOMSKA | SOLA

LMURSKA SOBOTA




[image: image15.png]Solski center
Novo mesto







[image: image2]
Slika 8: Prihodi turistov v Slovenijo v letih od 1995 do 2007

Vir: Letopis Slovenije, 2007, 75
6 NAVAJANJE UPORABLJENE LITERATURE V BESEDILU
Višješolski učbenik mora obvezno vsebovati citiranje (dobesedno navajanje besed ali delov besedila iz drugega pisnega dokumenta) in povzemanje (splošno povzemanje iz drugega objavljenega dokumenta). Pri citiranju je v besedilu obvezno dobesedne navedbe označiti z narekovaji in v okroglem oklepaju navesti bibliografske podatke, in sicer smiselno po najpogosteje uporabljanem harvardskem sistemu: priimek avtorja, letnico izdaje, stran. Prav tako je potrebno tudi za povzemanje v okroglem oklepaju navesti priimek avtorja in letnico izdaje. Če uporabite ali povzemate besedilo, ki je bilo že objavljeno, pa tega ne navedete kot sestavni del besedila, s popolnimi bibliografski podatki pa obvezno v seznamu literature, gre za plagiat. 
6.1 PRIMER DOBESEDNEGA CITIRANJA ENEGA AVTORJA: 

»Komuniciranje predstavlja eno bistvenih dejavnosti, ki omogoča obstoj in razvoj posamezniku in organizaciji« (Kavčič, 2000, 1).
6.2 PRIMER DOBESEDNEGA CITIRANJA DVEH AVTORJEV: 

»Dobra komunikacija je življenjska sila podjetja« (Heller in Hindle, 2001, 18).
6.3 PRIMER DOBESEDNEGA CITIRANJA, ČE STA VEČ KOT DVA AVTORJA (priimek prvega avtorja in et al.):
»Vodenje je sposobnost vplivanja, spodbujanja in usmerjanja sodelavcev k doseganju želenih ciljev« (Možina et al., 2002, 499).

6.4 PRIMER DOBESEDNEGA CITIRANJA SREDI POVEDI: 

Slovar slovenskega knjižnega jezika (1994, 874) navaja, da je plagiat »kar je prepisano, povzeto od drugod in objavljeno, prikazano kot lastno«.

6.5 PRIMER DOBESEDNEGA CITIRANJA AVTORJA IZ RAZLIČNE LITERATURE, KI JE OBJAVLJENA ISTEGA LETA (navajanje črk ob letnici):
Roš (2005a, 47) navaja, da je »za citate z več kot 100 besedami ali obsegom več kot 5 odstotkov izvirnega članka potrebno dovoljenje«.
6.6 PRIMER SKLICEVANJA NA VIR, KI JE CITIRAN V DRUGEM VIRU (v seznamu literature je potrebno navesti oba avtorja):
Trstenjak (v: Kavčič, 2000, 306) navaja, da so »splošni fiziološki učinki barv …«

6.7 PRIMER POVZEMANJA (v oklepaj zapišete le avtorja in letnico): 
Možina (et al., 2002) opredeljuje vodenje kot sposobnost vodje, da vpliva, spodbuja in usmerja druge, da bi dosegli želene cilje.
prirejeno/povzeto po Krištof, 2004, 15 – Priimka ne sklanjate, če gre za povzemanje po avtorici.
(Zakon o višjem strokovnem, 2004, 2. člen) – Navedite le prve tri/štiri besede naslova.

(Medveš, 2004; Marjanovič Umek, 1996) – Če ste navedene ugotovitve povzeli od dveh avtorjev, ju v navedbi ločite z dvopičjem, oba pa morata biti v seznamu literature.

6.8 PRIMER CITIRANJA ELEKTRONSKEGA VIRA: 
»Dobesedno citiramo, kar je novo ali pomembno. Citati naj bodo čim krajši in smiselno vključeni v besedilo. Morajo se popolnoma ujemati z izvirnikom. Če je citat predolg, ga skrajšamo tako, da nepomembno izpustimo in manjkajoči del nadomestimo s tremi pikami v oklepaju [...]« (http://www2.arnes.si/~ljzotks2/gzm/dokumenti/literatura.html, 10. 10. 2008). 
7 NAVODILA ZA NAVAJANJE VIROV IN UPORABLJENE LITERATURE V POGLAVJU »LITERATURA«
Vsako citiranje in povzemanje v besedilu mora obvezno imeti celotno referenco
 (podroben bibliografski opis gradiva, iz katerega smo črpali podatke) v seznamu literature.
V projektu Impletum uporabljamo smiselno prirejen ISO 690.
 Praviloma naj bi bila vsaka referenca vsaj enkrat citirana v besedilu; ker gre za višješolske učbenike, se tega ne bo dosledno upoštevalo. Viri morajo biti urejeni po abecednem vrstnem redu avtorjev/naslovov, vsaka bibliografska navedba naj bo brez označevanja ali oštevilčevanja v svoji vrstici in zaključena s piko. Med referencami naj bodo prazne vrstice.
Standard ISO 690 za klasične vire in literaturo (članke v revijah, serijskih publikacijah, knjige oz. monografije, zbornike, uradne dokumente, diplomska, magistrska, doktorska dela) je dostopen na spletni strani: 

http://www.kii.ntf.uni-lj.si/ftproot/bb/REFERENCE%20CITIRANJE/ISO%206901987.htm, standard ISO 690-2 za elektronske vire (elektronske monografije, elektronske revije, spletne strani, računalniške programe …) je dostopen na spletni strani:

http://www.kii.ntf.uni-lj.si/ftproot/bb/REFERENCE%20CITIRANJE/ISO%20690-2.htm.

7.1 NAVAJANJE MONOGRAFIJ – obvezni elementi so:

Priimek, I. Naslov: podnaslov. Kraj: Založba, letnica. 

Primer za navajanje monografije – en avtor

Kavčič, B. Poslovno komuniciranje. Ljubljana: Ekonomska fakulteta, 2000.
Primer za navajanje monografije – dva avtorja (z elementi navajanja, ki niso obvezni: s številko izdaje in ISBN – mednarodno standardno številko knjige)
Stušek, P., in Podobnik, A. Celica. 1. izd. Ljubljana: DZS, 1995. ISBN 86-341-1667-0.
Primer za navajanje monografije – več kot dva avtorja
Možina, S., et al. Management: nova znanja za uspeh. Radovljica: Didakta, 2002.

7.2 NAVAJANJE SERIJSKIH PUBLIKACIJ:
Naslov: podnaslov. (Odgovornost.) Kraj: Izdajatelj, začetek (in konec) izhajanja. ISBN. (Navedba odgovornosti in oznake ISBN ni obvezna).

Primer za navajanje serijske publikacije:

Otrok in knjiga: revija za vprašanja mladinske književnosti, književne vzgoje in s knjigo povezanih medijev. Maribor: Mariborska knjižnica, Pedagoška fakulteta Maribor, 1972–.
7.3 NAVAJANJE ČLANKOV: 
7.3.1 Članki v serijski publikaciji – obvezni elementi so:
Priimek, I. Naslov članka: podnaslov članka. Naslov serijske publikacije: podnaslov serijske publikacije, letnica izida, letnik, številka, stran(i). 

Primera za navajanje članka v serijski publikaciji:

Možina, S. Odličnost in ustrezno postavljanje ciljev. Neprofitni management: prva slovenska strokovna revija za promocijo vodenja v neprofitnem sektorju, 2005, let. 3, št. 1, str. 17–23.

Puhar, J., in Kovšca, R. Nova vojna: čas brez meja. Marketing magazin: revija za sodobne prijeme, 2008, št. 12, str. 10–13.

7.3.2 Članki v zborniku – obvezni elementi so:
Priimek, I. Naslov članka: podnaslov članka. V: Naslov zbornika: podnaslov zbornika, letnica izida, letnik, številka, stran(i).

Primera za navajanje članka v zborniku:

Možina, S. Učeča se organizacija. V: Organizacija, 2000, str. 468–471. 

Puhar, J., in Kovšca, R. Nova paradigma: čas brez meja. V: Oglaševanje prihodnosti: 5. marketinška konferenca Portorož, 1998, str. 150–155.

7.3.3 Anonimni članki v leksikonih, enciklopedijah, slovarjih – obvezni elementi so:
Naslov publikacije: podnaslov. Kraj: Založba, leto izdaje, stran.

Primer za navajanje anonimnih člankov:
Slovar slovenskega knjižnega jezika: druga knjiga: I–Na. Ljubljana: Državna založba Slovenije, 1975, str. 81.

7.4 NAVAJANJE URADNIH DOKUMENTOV:
Zakon, institucija, letnik (letnica) številka, datum. Str. (Navedba datuma in strani ni obvezna.)
Primer za navajanje:
Zakon o organiziranju in financiranju vzgoje in izobraževanja. Uradni list Republike Slovenije, 53 (1996) 12, 29. II. Str. 841–862.

7.5 NAVAJANJE ELEKTRONSKIH VIROV: 
Citiramo in povzemamo lahko elektronske monografije, podatkovne baze, računalniške programe … Obvezni elementi so:
Priimek, I. Naslov dokumenta. Vrsta medija. Izdaja. Kraj izdaje. Založnik. Datum izdaje. Datum zadnjega popravljanja. Datum citiranja (obvezno za dokumente online). Zbirka. Dostopnost (obvezno za dokumente online). Standardna številka.

Pri drugih vrstah gradiva v oklepaju za naslovom napišemo vrsto gradiva, npr. videoposnetek, zvočni posnetek, prosojnice, kartografsko gradivo, in upoštevamo vse elemente navajanja vira, ki veljajo pri monografskih publikacijah.

Primeri za navajanje:

Prešeren, F. Izbrana poezija dr. Franceta Prešerna (online). 1996. (citirano 5. 10. 1998). Dostopno na naslovu: http://www.educa.fmf.uni-lj.si/izodel/ponudba/1996 /preseren/.
Banka Slovenije. Eurostat – preračuni ARC, Evropski indeksi – preračuni analitsko raziskovalnega centra Banke Slovenije (online). 2008. (citirano 18. 8. 2008). Dostopno na naslovu: http://www.bsi.si.
Zavod Republike Slovenije za zaposlovanje. Statistične informacije (online). 2008. (citirano 18. 8. 2008). Dostopno na naslovu: www.ess.gov.si.
8 NEKAJ LEKTORSKIH NASVETOV glede na pogoste napake prispelih »lektoriranih« gradiv

Upoštevajte razliko med vezajem (-) in pomišljajem (–). Vezaj je v primerjavi s pomišljajem krajša črtica; načeloma je stičen. Pomišljaj se izpiše, če na tipkovnici hkrati pritisnemo tipko Ctrl in tipko za minus oz. če kliknemo meni Vstavljanje, izberemo možnost Simbol …, izberemo zavihek Posebni znaki in kliknemo Pomišljaj. V tem podmeniju lahko priredimo bližnjične tipke za simbole oz. posebne znake ter preverimo pravilnost le-teh (npr. znak ˚ ni enak znaku °, znak β ne znaku ß). 

Primeri rabe pomišljaja: Leta 1955 je umrl Albert Einstein – nemški fizik. 

 str. 15–17, v letih 1992–1996, 12 – 5 (V matematiki ga za pomen 'minus' pišemo nestično.), –4 °C (Pri navajanju temperature oz. negativnih števil ga pišemo desnostično.)
Primeri rabe vezaja: slovensko-nemški slovar, črno-bela fotografija, gospodarsko-politične razmere, vzgojno‑izobraževalni, kmetijsko-živilski sejem, 100-odstotno, 200-kilogramski, 20‑amperski, 17-krat, C-vitamin, TV‑spored, A4-format, α-žarki

Upoštevajte stičnost ločil. 
a) Pika, vejica, vprašaj, klicaj, podpičje, zaklepaj, dvopičje in drugi narekovaj so levostični, kar pomeni, da se na svoji levi strani dotikajo besedila oz. jih zapisujemo brez presledka za besedami, za katerimi stojijo. 
Primeri: Kakšne so prednosti omenjenega sistema? – Spoštovani! – O tem sicer dvomijo; če pa je vendarle res, so študenti popolnoma nemočni in prepuščeni lastni iznajdljivosti. – V drugem odstavku besedila (glej izroček) poišči pravopisne napake. – Slovence rada daje »fovšija«. – Ime in priimek: ____________ 

b) Oklepaj in prvi narekovaj sta desnostična, kar pomeni, da pred njima vedno naredimo presledek, za njima pa nikoli. 
Primera: Vitamin C (askorbinska kislina) pripomore k večji telesni odpornosti. – Rekel je: »Pridi.«

c) Poševnica je levo- in desnostična, kar pomeni, da jo zapisujemo brez presledkov med dvema besedama, črkama ali številkama. Primeri: študijsko leto 2008/09, 50 km/h; 500 l/min
č) Tri pike so nestične. Pred njimi vedno uporabite nedeljivi presledek (hkraten pritisk tipk CTRL in SHIFT ter preslednice). Presledek naredite tudi za njimi. Naj bodo pike res tri (ne dve in ne štiri). 

Primer: Ločila so pika, vejica, klicaj, vprašaj, vezaj … Mnogi poznajo le pet ločil.
V želelnih in velelnih povedih, ki niso čustveno poudarjene, klicaja ne pišemo, pač pa pišemo piko. Bodite pozorni na to tudi pri sestavljanju vprašanj za ponavljanje oz. preverjanje znanja. Primera: Opiši značilnosti celice. – Na spletu poišči ekokmetijo.

Med količino in mersko enoto je vedno enojni presledek, ki ga prehod v naslednjo vrstico ne sme deliti. Zato pri navajanju količin z mersko enoto uporabljajte nedeljivi presledek, npr. 5 km, 20 %, 15 ml. Tudi pri zapisovanju datumov ne pozabite vstaviti nedeljivih presledkov za vsako piko; tako Word nikoli ne bo prenesel v novo vrstico le letnice. 
Primer: Tretji rok za oddajo gradiv je 2. 3. 2009. 

Enačbe, obrazce, izračune ipd. pišite v enem izmed programov za pisanje enačb.
Kako zapišete označeno besedilo nadpisano? V meniju Oblika izberete Pisava, kliknete v kvadratek pred Nadpisano, da se v njem pojavi puščica, in izbor potrdite z V redu. Primer: 15 m2
Če je učbenik oblikoval strokovnjak za oblikovanje, preverite, ali je upošteval vse lektorske popravke.

9 SEZNAM KOORDINATORJEV/-IC ZA UČNA GRADIVA PO STROKOVNIH PODROČJIH
9.1 BIOTEHNIKA 
VSŠ-programi: živilstvo in prehrana, upravljanje podeželja in krajine, hortikultura

Vodi konzorcijski partner: Grm Novo mesto – center biotehnike in turizma, Višja strokovna šola, Sevno 13, 8000 Novo mesto

presojevalka dr. Mateja Colarič, do nadaljnega jo nadomešča presojevalka ga. Milena Jerala, milena.jerala@gmail.com


9.2 STORITVE 
VSŠ-programi: elektronika, elektroenergetika, telekomunikacije, geotehnologija in rudarstvo, informatika, mehatronika, medijska produkcija in fotografija 

Vodi konzorcijski partner: Šolski center Velenje – Višja strokovna šola, Trg mladosti 3, 3320 Velenje

presojevalec g. Franc Štravs, franc.stravs@guest.arnes.si
9.3 TEHNIKA 
VSŠ-programi: strojništvo, gradbeništvo, lesarstvo, varstvo okolja in komunala, logistično inženirstvo, ustni higienik, balet, oblikovanje materialov 

Vodi konzorcijski partner: Šolski center Novo mesto – Višja strokovna šola, Šegova ulica 112, 8000 Novo mesto

presojevalka mag. Zvonka Krištof, zvonka.kristof@guest.arnes.si 
9.4 POSLOVNO IN UPRAVNO PODROČJE 
VSŠ-programi: poslovni sekretar, ekonomist

Vodi konzorcijski partner: Ekonomska šola Murska Sobota – VSŠ, Noršinska ulica 13, 9000 Murska Sobota

presojevalka ga. Marika Šadl, marika.sadl@guest.arnes.si
9.5 GOSTINSTVO IN TURIZEM 
VSŠ-program: gostinstvo in turizem

Vodi konzorcijski partner: Višja strokovna šola za gostinstvo in turizem Bled, Prešernova 32, 4260 Bled

presojevalec g. Peter Mihelčič, peter.mihelcic@vgs-bled.si
9.6 ORGANIZCIJSKO PODRČJE

VSŠ-program: organizator socialne mreže

Vodi konzorcijski partner: Zavod IRC – VSŠ, Litostrojska 40, 1000 Ljubljana

presojevalka mag. Nataša Makovec, natasa@zavod-irc.si

11 ZADNJA STRAN gradiva je prazna, vsebuje le besedilo in logotipe Projekta IMPLETUM. Stran ni oštevilčena in področje glave je prazno.
Projekt Impletum
Uvajanje novih izobraževalnih programov na področju višjega strokovnega izobraževanja v obdobju 2008–11

Konzorcijski partnerji:

Operacijo delno financira Evropska unija iz Evropskega socialnega sklada ter Ministrstvo RS za šolstvo in šport. Operacija se izvaja v okviru Operativnega programa razvoja človeških virov za obdobje 2007–2013, razvojne prioritete Razvoj človeških virov in vseživljenjskega učenja in prednostne usmeritve Izboljšanje kakovosti in učinkovitosti sistemov izobraževanja in usposabljanja.

�Robove dokumenta urejate v meniju Datoteka > Priprava strani … > Robovi.


�Uporabite meni Vstavljanje > Sklic > Sprotne opombe … > Vstavi.


�V prvih gradivih smo dopustili izbirnost pri uporabi pike, ko to v navodilih še ni bilo izrecno določeno.


�Obvezno morate zapisati številke strani pri tistih enotah, kjer gre za članek iz serijske publikacije/zbornika. Pomagate si lahko z bazo podatkov COBISS (� HYPERLINK "http://www.izum.si" ��www.izum.si�).


�Za količine in enote mere (Quantities and Units) se uporablja ISO 31. Slovenski pravopis iz leta 2002 namreč daje pri imenih enot, nastalih iz lastnih imen, prednost podomačenemu zapisu (njuton) pred izvirnim (newton). V standardih pa ima prednost podomačeni zapis samo v primerih, ko se je taka raba že uveljavila, npr. amper, volt (� HYPERLINK "http://acta.chem-soc.si/50/S-80-Glavic.pdf, 3" ��http://acta.chem-soc.si/50/S-80-Glavic.pdf, 3�. 11. 2008).








Projekt oziroma operacijo delno financira Evropska unija iz Evropskega socialnega sklada in Ministrstvo RS za šolstvo in šport. Operacija se izvaja v Operativnem programu razvoja človeških virov za obdobje od 2007 do 2013, razvojne prioritete Razvoj človeških virov in vseživljenjskega učenja ter prednostne usmeritve Izboljšanje kakovosti in učinkovitosti sistemov izobraževanja in usposabljanja.

